Návrh  na vyčlenenie finančných prostriedkov na zabezpečenie dofinancovania a následnej prevádzky novostavby Slovenského národného divadla

Ministerstvo kultúry Slovenskej republiky predkladá na rokovanie vlády SR materiál týkajúci sa „Návrhu  na vyčlenenie finančných prostriedkov na zabezpečenie dofinancovania a následnej prevádzky novostavby Slovenského národného divadla“. 
Po niekoľkoročnej diskusii súvisiacej so spôsobom dofinancovania novostavby Slovenského národného divadla (ďalej len „novostavba“) a jej využívania, bol zvolený konečný variant, v ktorého zmysle bude správcom novostavby po jej kolaudácii Slovenské národné divadlo (ďalej len „SND“) ako príspevková organizácia štátu. 
Na základe spoločných rokovaní medzi ministerstvom kultúry a vedením SND bol vypracovaný časový harmonogram presťahovania generálneho riaditeľstva a umeleckých súborov do novostavby, skúšobnej prevádzky a následného oficiálneho sprístupnenia pre širokú verejnosť. SND teda uvoľní priestory predanej sídelnej budovy generálneho riaditeľstva SND na Gorkého ulici a zároveň priestory Divadla Pavla Orságha Hviezdoslava.
V súčasnej dobe sa na základe kolaudačného plánu ukončuje celková výstavba tejto  investičnej akcie a zároveň sa pripravujú podmienky na jej následné využívanie jednotlivými umeleckými telesami SND. 
Proces kolaudácie však poukázal na skutočnosť, že na jeho úspešnú realizáciu sú   nevyhnutné finančné náklady, ktoré súčasný investor, Správa kultúrnych zariadení MK SR (ďalej len „SKZ“), nemohol počas výstavby predpokladať. Ide o položky a s tým súvisiace náklady, ktoré sú výsledkom dosahu dlhoročnej výstavby; položky, ktoré vyplynuli z požiadaviek budúceho užívateľa a správcu objektu SND; položky, ktoré boli vypustené z celkových obstarávacích nákladov stavby vzhľadom na nedostatok finančných prostriedkov. Uvedené náklady sú však nevyhnutné na kolaudáciu stavby. Materiál zároveň obsahuje podrobné vyčíslenie nákladov, ktoré súvisia s prevádzkou a užívaním novostavby po jej kolaudácii. 

Časť I. : Náklady nevyhnutné na dokončenie novostavby:

Súhrnný generálny rozpočet stavby ( ďalej len „SGR") bol spracovaný v intenciách platnej projektovej dokumentácie, k termínu 01.04.2006, podľa schvaľovacieho protokolu stavby. Náklady uvedené v SGR pozostávajú :
-	z finančnej prestavanosti k 31.03.2006, spracovanej na základe uskutočnených finančných tokov,
-	z nákladov jednotlivých položiek rozpočtov, v intenciách platnej projektovej dokumentácie, ocenených v CÚ 2005/2006 a zostavených na základe zostatkového výkazu výmeru stavby vyhotoveného k termínu 03/2006 a na základe optimalizácie  zostatkových nákladov uskutočnenej po inventarizácií prác a dodávok,
-	z kapitálových výdavkov pridelených zo štátneho rozpočtu SR pre roky 2005/2006, ktoré boli určené na úhradu nákladov spojených z prevádzkou, údržbou a ochranou zariadení Novostavby SND, kontrolnými a servisnými činnosťami a úhradou vysoko rozpracovaných činností,
-	z nákladov na práce a dodávky, ktoré investor nemohol pri spracovaní SGR 12/2004 predpokladať a ktoré boli vyvolané: 
•	pokračujúcimi repasnými prácami a kontrolno-servisnými činnosťami v roku 2004 - 2005
•	nákladmi na práce, dodávky a konštrukcie vyplývajúce zo zmien príslušných technických noriem a predpisov po vstupe SR do EÚ,
•	opomenuté projektové riešenia resp. projekty, ktoré zabezpečujú súlad dokončovanej stavby s novými normami a predpismi v oblasti bezpečnosti práce, požiarnej ochrany, hygieny, aby stavby mohla byť skolaudovaná,
•	nevyhnutnou aktualizáciou projektov niektorých prevádzkových súborov a stavebných objektov v intenciách právoplatnej „Zmeny stavby pred dokončením, schválenej v 12/2003 vrátane doplnenia príslušných rozpočtových nákladov,
•	nákladmi súvisiacimi s ukončovaním prevádzkovo nevyskúšaných strojov, zariadení a ich skúšobnou prevádzkou v zmysle platnej zmluvy.

	V nasledujúcom súpise je uvedený rozpis nezahrnutých  nákladov nevyhnutných k úspešnej kolaudácií.

STAVEBNÁ  ČASŤ

	V rámci dokončenia výstavby boli v roku 2005 pridelené investičné prostriedky, na ktoré bol vypracovaný harmonogram výstavby pre roky 2005/2006. Finančný objem vo výške 900 000 tis. Sk V rámci stavebných  činností, z dôvodu nedostatku finančných prostriedkov, nebolo uvažované s položkami ako zabudované interiéry, repasné práce - zapríčinené dlhým časom  výstavby, použitie iných druhov štandardných výrobkov oproti pôvodne projekčne navrhnutým, požiadavky SND.
	Finančné zmeny vyplynuli aj z dôsledku  zmien  v oblasti sprísnenia súčasných noriem a nadväzných predpisov elektro, požiarnej ochrany, EZS, technickej inšpekcie, akustických skúšok, hygienických predpisov a požiadaviek budúceho užívateľa SND.
	Rozpis požadovaných nezahrnutých navyše nákladov na ukončenie stavby s príslušným komentárom :

I./	 Hlava III. – Stavebné objekty

A/ OPERA
1/  Zabudovaný interiér – Pôvodné interiéry neboli zahrnuté do zostatkových rozpočtov 
   s tým, že  ich bude zabezpečovať  hradiť budúci užívateľ, resp. nájomca priestorov. 
   Uvedené finančných objemy sú potrebné na kolaudáciu a patria do základných   
   interiérových  vybavení.

     - Zasadačka 						1 697,0 tis. Sk
	č. rozpočtu 157/Sk/2002  Rozsah činností :		- obloženie miestnosti 
							       		- radiátorové kryty
							       		- vstavané skrine + regály
	 
	 - Riaditeľstvo 						1 291,0 tis. Sk
		  č. rozpočtu 449/Sk/2006 a 383/Sk/2006 
			 Rozsah činností : 					- drevená podlaha 
											- skrinkové zostavy
											- kuchynka

     - Bufet Opery						1 709,0 tis. Sk
        č. rozpočtu 426/Sk/2006 Rozsah činností :
- pult bufetový
								- zápultie s dverami
								- krycie mreže radiátorov
								- vešiakový panel
								
     - WC pre verejnosť					1 230,0 tis. Sk
        č. rozpočtu 428/Sk/2006  Rozsah činností :
								- pult s umývadlami 
								- zrkadlová stena so svietidlami
								- dvere celosklenné

     - Libresso 						  	 482,0 tis. Sk
        č. rozpočtu 10/Sk/2001	Rozsah činností : 
								- kompletáž kuchynky
								- prívody elektriny + vody
								- podlahy z kameňa
								- obklad steny

     - Vstup riaditeľstva    	  			  	 771,0 tis. Sk
       č. rozpočtu 427/Sk/2006 Rozsah činností :
								- pult informátora
								- lavica krycie mreže radiátorov

     - Salón VIP						1 316,0 tis. Sk
       č. rozpočtu 52/Sk/2001 + 333/Sk/2003  Rozsah činností :
								- akustické dvere
								- lavica zabudovaná

2/ Zámena lepených tvaroviek rozvodov ÚK   		    481,0 tis. Sk 
      Na základe opakujúcich sa  porúch na lež. rozvodoch ÚK vypracoval súdny znalec prof. 
	Valášek z STÚ- stavebná fakulta „ Odborný  posudok havarijného stavu   
      teplovodného vykurovacieho rozvodu spolypropylénu „ -  zo dňa 30.6. 2005 s návrhom 	riešenia – 	výmeny nekvalitných tvaroviek PVC z r. 1995  s použitím kovových tvaroviek. 
	Investor  na základe uvedeného posudku zabezpečil vypracovanie nového projekčného 
	riešenia s tým,  že pripravil na demontované plastové tvarovky vyraďovací protokol.

3/  Zdravotechnika – sanita  zariaďovacie predmety    	 4 885,0 tis. Sk  
    Pôvodne navrhované zariadenia ( riešenie podľa projektovej dokumentácie r. 1985) sa  
    v dnešnej dobe už ani nevyrábajú a nové projektové riešenie a dodávky spĺňajú požiadavku  
   na kultúrnu i súčasnú technickú úroveň. Potrebné ku kolaudácií na základe stanoviska 
  Regionálneho  úradu zdravotníctva.  
	Rozsah činností :
-	  zariaďovacie predmety  pre WC
-	  umývadlá STRATOS 
-	  batérie – inovácia
-	  dresové batérie
-	  sprchovacie batérie
		
SPOLU   OPERA				      		13 862,0 tis. Sk

B/ ČINOHRA
1/  Zabudovaný interiér 
     Pôvodné interiéry neboli zahrnuté do zostatkových rozpočtov s tým, že  ich bude 
    zabezpečovať a  hradiť budúci užívateľ, resp. nájomca priestorov. Uvedená položka je  
    potrebná ku kolaudácií a patrí do základných interiérových vybavení.
    
    - Vedenie Činohry				   		527,0 tis. Sk
      č. rozpočtu 431/Sk/2006	Rozsah činností : 		- skrine vstavané

    - Bufet 							917,0 tis. Sk
      č. rozpočtu 432/Sk/2006 Rozsah činností  		– lavice zabudované
								- výdajná linka
								- zápultie bufetu
								- stena závesná s dverami

    - Kantína 							   70,0 tis. Sk
      č. rozpočtu 433/Sk/2006	Rozsah činností :		- závesné zariadenie
								- parapet 
								- kryt na radiátor
								
    - WC komunikácia 					106,0 tis. Sk
      č. rozpočtu  434/Sk/2006 Rozsah činností : 		- kryt radiátora

    - Salón VIP						836,0 tis. Sk
      č. rozpočtu 51/Sk/2001	Rozsah činností : 		- NIKA s dreveným obkladom
								- skriňová zostava zabudovaná
								- stena s prístenným stolíkom    
                                                                                                 zabudovaná
								- vstavaná skriňa
								- rohový prvok
								- pult s umývadlom 

    - WC návštevníkov 					838,0 tis. Sk
      č. rozpočtu 435/Sk/2006	Rozsah činností : 		- pulty s umývadlami 
								- steny zrkadlové so svietidlami
								- stena zrkadlová WC –dámy
								- dvere celosklenené 
								- mramor. obklad - predsieň

    - Predpredaj lístkov         	        		         4 029,0 tis. Sk
      č. rozpočtu 330/Sk/2003	Rozsah činností : 		- pulty oblúkové priehradkové
								- steny priestorová deliaca pult 
								- stena – obklad s drev. dverami
								- skriňa vstavaná
			- skriňa deliaca – zasklená      
                                      s dverami
								- stena panel zasklenný výstavný
								- skrinka vstavaná parapetná

    - Vstup do reštaurácie					134,0 tis. Sk
       č. rozpočtu 12/Sk/2001	Rozsah činností : 		- pult informátora
								- osvetľovacia NIKA
		
    - Šatne	                     	       		       		10 772,0 tis. Sk
      č. rozpočtu 46/Sk/2001	Rozsah činností : 		- skriňové zostavy zabudované
								- zrkadlová stena
								- pulty s umývadlom
								- parapety
		
    - Garniže							380,0 tis. Sk
      č. rozpočtu 446/Sk/2006	

    - Parapet orchestriska 	 				176,0 tis. Sk
      č. rozpočtu 127/Sk/2001	

2/ Lávky nad  proscéniom – úprava  	           		 320,0 tis. Sk
    Svietidlá navrhnuté v projektovej dokumentácii  sa  v súčasnosti už nevyrábajú; nové  
    svietidlá si vyžiadali technické úpravy -  zvýšenie  lávok k osadeniu, teda nový návrh  
   riešenia.

3/ Zadná projekcia 	           		   	            	912,0 tis. Sk
   Položka bola pôvodne ako zabudovaný interiér schválená podľa vykonávacieho projektu. 
  Následne však podľa Záznamu z MK SR , zo  dňa  27.09.2002, bola z SGR  vyňatá. Ide však   
  o položku, ktorá je súčasťou technického vybavenia sály Činohry.

SPOLU   ČINOHRA			       		20 017,0 tis. Sk

C/ SPOLOČNÉ  PRIESTORY
1/  Zabudovaný interiér
    Pôvodné interiéry neboli zahrnuté do zostatkových rozpočtov s tým, že  ich bude zabezpečovať  hradiť budúci užívateľ, resp. nájomca priestorov. Uvedená položka je však z hľadiska SGR súčasťou základného interiérového  vybavenia potrebného na kolaudáciu 

Rozsah činností - Vstup zamestnancov
     (pult + bufety 1, 2, 3, 4)	  		      		  2 408,0 tis. Sk

SPOLU      SPOL.  PRIESTORY	   	      		  2 408,0 tis. Sk

D/  ZHROMAŽĎOVACIE   PRIESTORY
1/   Dopravné značenie    			      		     250,0 tis. Sk
      Ide o  navyše náklady vodorovného a zvislého  dopravného značenia  podľa  požiadaviek  
      Inšpektorátu práce v súvislosti s požiadavkou nových    predpisov pre stavby s dopravou 
      pre imobilných občanov a v súlade s nárokmi  dopravného  inšpektorátu Ba I. Staré 
      mesto. Realizácia tejto položky je nevyhnutná na kolaudáciu.. 
    
 Rozsah činností :  						- vstupné  rampy
								- nové dopravné  značenia
								- značenia pre imobilných

2/  Hydranty	                    			       	                 240,0 tis. Sk
     Požiadavka vyplynula v súlade s novými predpismi  a normami  s použitím  vyššieho  
     štandardu  požiarnych hydrantov oproti pôvodne navrhnutým ( v r. 1983). Ide 
     o osem kusov hydrantov s prúdnicami v priestoroch garáží. Položka  „Vodoprávka “- je   
    potrebná  na kolaudáciu.

SPOLU   ZHROM.   PRIESTORY	      		     490,0 tis. Sk

E/  CELÁ   STAVBA –  spoločné položky

1/   Žalúzie  					          		 1 780,0 tis. Sk
      V pôvodnej projektovej dokumentácii neboli  riešené; ide o novú požiadavku zo strany.   
      hygienika  SR - Zápis MUDr. Holíková a Ing. Nahálková  zo dňa 23.09.2005 .  Potrebné 
     na kolaudáciu.

2/  Náklady na energie, obsluhy, strážnu službu		5 920,0 tis. Sk
     V pôvodnom rozpise harmonogramu   prác na rok 2005/2006 nebolo uvažované zo 
     zvýšeným odberom, ktorý je dôsledkom predkomplexných a komplexných skúšok.

3/  Hasiace prístroje 						1 670,0 tis. Sk
     Ide o nové požiadavky z hľadiska sprísnených noriem a predpisov požiarnej ochrany
     (Okresný úrad  Hasičského a záchranného zboru - STN 920202-1, ako aj Zmena stavby  
     pred dokončením – projekt  požiarnej ochrany z 11/2002. Potrebné na kolaudáciu.

4/  Prvé úradné skúšky (EL, EPS, EZS)  		   	    850,0 tis. Sk 
     V súlade s cenovým    výmerom  TI(technická inšpekcia) –  SR a platnými predpismi(podľa     
     noriem EÚ) je nutné vykonať úradné   skúšky . Potrebné na kolaudáciu.

5/  Výmena dverí za akustické (Opera + Činohra) 	    750,0 tis. Sk 
      Požiadavka vyplynula na základe  výsledkov skúšok  akustiky vykonaných pracovníkmi  
     Stavebnej fakulty STÚ. Ide o akustické  dvere do hydraulických staníc . Návrh vypracoval 
     Ing. Zaťko dňa 02.01.2006 na základe  protokolov z meraní 15.11.2005 - „ Analýza hluku 
     hydraulickej stanice v objekte N-SND – návrh protihlukových opatrení“. Potrebné ku 
     kolaudácií.

6/  Doplnenie dorozumievacieho zariadenia vo výťahoch a zariadenia na informovanie 
      o prítomnosti osôb	   			               845,0 tis. Sk
      Nová požiadavka    technickej inšpekcie  pre výťahy na  napojenie na CRS (centrálny 
     riadiaci systém) – pôvodne PD neriešila. Je to 26 kusov  Zápis zo dňa 03.04.2006. Je to 
     potrebné na kolaudáciu.

7/  Protipožiarne úpravy opláštenia a revízie  dverí – podľa terajších platných 
	noriem  požiarnej ochrany 				4 450,0 tis. Sk
	 Ide o panikové kovania úpravy dverí . Potrebné ku kolaudácií.				
8/  Úprava fasády a čistenie celej fasády			3 880,0 tis. Sk 
      Vplyvom  nepriaznivých  poveternostných podmienok a dlhodobej výstavby objektu je 
      potrebné vyčistiť a pretmeliť obvodový  plášť fasády z kameňa a zamedziť zatekaniu 
      objektu. Odborný posudok od Prof. Oláha – STÚ zo dňa 25.04.2006 . Potrebné ku 
      kolaudácií

9/ Pasívny informačný systém     			            8 310,0 tis. Sk
     Zálohu vo výške 5,3 mil. Sk prevzala firma HOTELING, a.s. dňa 5. 10. 1998                         
     na zabezpečenie kuchynských zariadení a informačného systému. Firma Hoteling a.s.    
     zanikla a z toho dôvodu SKZ MK SR podala požiadavku na súdne vyrovnanie. Krajský súd 
	v Banskej Bystrici požiadavke nevyhovel z dôvodu, že firma Hoteling, a.s. nemá žiadne 
	imanie. V súčasnosti sa MK SR odvolalo na Najvyšší súd SR. Pohľadávka je nedoriešená. 
	Bez informačného systému nemôže byť objekt skolaudovaný.

10/ Dodávka stohovateľných sedadiel, výkrytov, zdvíhacie zariadenie v priestore Štúdio
					  				 8 250, 0 tis. Sk
      Ide o požiadavku budúceho užívateľa stavby – SND.

 SPOLU   SPOLOČNÉ  POLOŽKY	         		  36 705,0 tis. Sk

SPOLU hlava III. 					73 482,0 tis. Sk

II./	Hlava I. – Projektové a prieskumné práce

     - Trvalý autorský dozor AD				   1 050,0 tis. Sk 
        Činnosť vyplývajúca   z komplexnej koordinácie projekčných prác vo väzbe na 
        realizáciu.

      - Ucelená časť-  Zhromažďovacie priestory		      242,5 tis. Sk
      – náhrada za eskalátory    		   

-	Ucelená časť Spoločné priestory – Štúdio
-	– rozšírenie protipožiarných dverí  			       29,2 tis. Sk 

-	Ucelená časť Spoločné priestory – Štúdio 
-	stohovateľné sedadlá, zdvíhacie zariadenia                        300,0 tis. Sk

-	Ucelená časť Spoločné priestory – Štúdio 
-	aranžérska dielňa			     		         29,1 tis. Sk

-	Ucelená časť Spoločné priestory – Štúdio 
-	strojovňa chladu 		   			         26,0 tis. Sk

-	Ucelená časť – Opera – Zdravotné stredisko 
-	zmena účelu využitia priestorov 			         49,4 tis. Sk

SPOLU  hlava  I. 		 			           1 726,2 tis. Sk

III./	Hlava XI. – Náklady uhrádzané z investičných prostriedkov

      Dodávka  plynu						        1 450,0 tis. Sk
      Zvýšené náklady, jednotkové ceny na odber od dodávateľa SPP pre komplexné skúšky 
      plynovej kotolne.

     Odborné posudky a správne  poplatky 		        1 150,0 tis. Sk			
	PD - Digitálny archív 
	PD vypracovaná vo väzbe na závery súdnoznaleckého posudku č. 26/2005 a informácie 
	investora na vedení stavby zo dňa 09.11.2005 (úloha č.6/4).
							                      161,2 tis. Sk
	
SPOLU hlava XI.  					    2 761,2 tis. Sk

SPOLU  CELÁ   STAVBA
stavebná časť – hlavy I., III., XI.		            77 969,4 tis. Sk

IV./    UMELECKÉ   DIELA  	   

Keďže pri prerozdelení pridelených 900 mil. Sk  v roku 2005 na dostavbu Novostavby SND bolo konštatované, že tento objem nepokryje náklady, ktoré sú nevyhnutné pre dokončenie stavby, boli náklady, ktoré boli v zmysle SGR 2004 uvažované na hlavu V, rozpustené medzi VDS a GDT.
 Zhotoviteľ, s ktorým bolo uzatvorená zmluva v roku 1995, zomrel, dielo je predmetom súdneho sporu. Investor nemal podpísanú zmluvu na jeho realizáciu. Podľa pokynu ministra kultúry SR odbor Novostavba SND pokračoval v zabezpečovaní diela. Náklady uvedené v SGR 2006 vychádzajú z novo spracovaného rozpočtu diela v roku 2006 (rozdiel medzi cenovými úrovňami rokov 1995 a 2006 spôsobil nárast ceny diela, predovšetkým v položke kameň, ktorý je rozhodujúcou položkou).
Umelecké dielo je pred hlavným vstupom do N-SND, a preto je  nutné jeho dokončenie. V položke Vitráž je rozdiel medzi cenovými úrovňami rokov 1993 a 2006 . Zostatkový náklad je určený na inštaláciu diela, ktorá sa uskutoční až po položení podlahových krytín, keďže dielo je zhotovené zo skla.

SPOLU hlava V.  					     10 219 tis. Sk

TECHNOLOGICKÁ  ČASŤ

Súhrn činností s finančnými nákladmi nezahrnutými do nákladov k dokončeniu N-SND podľa uznesenia vlády SR č. 582/2005 

Číslo
podľa
SGR
1		  DPS 1.1.3 – Dolné scénické zariadenia - hydraulické zariadenia
	Akustické úpravy vyplývajúce zo znaleckého posudku                                                                            	Na základe Analýzy hluku hydraulickej stanice v objekte N-SND –Opera,  ktorý 
vypracovala   A&Z  ACOUSTIC, s. r. o. bol spracovaný projekt zníženia hlučnosti OCHI        –Inženiering  s. r. o. Realizácia je potrebná na zabezpečenie funkčnosti divadelnej 
       prevádzky .    		        				        1 523,0 tis. Sk
	Požiadavka : investor – STN						       1 523,0 tis. Sk

17	 PS 3.1 – Klimatizácia 1
     Akustické úpravy vyplývajúce zo znaleckého  posudku – TECHKLÍMA, s. r. o.
     Na základe analýzy  hluku hydraulickej stanice v objekte N-SND –Opera  bol vypracovaný 
	projekt  vzduchotechniky s návrhom riešenia odstránenia a zníženia hlučnosti . 	Realizácia je potrebná na zabezpečenie funkčnosti divadelnej prevádzky.      
      Požiadavka : investor – znalecký posudok				          410,0 tis. Sk

13  	DPS 2.6.1 – Skúšobné javisko činohry – prevádz. zariadenie strojné  
            Výmena lán v skúšobni činohry.
Zariadenie bolo dodané a zrealizované v roku 1999. Pri posúdení bezpečnostným  technikom bolo potvrdené,  že   laná nespĺňajú súčasnými normami požadované parametre,  z toho dôvodu ich treba  vymeniť. Projektový dodatok vrátane výmeny napájacieho kábla  je spracovaný  a predložený investorovi.                               
	
DPS 2.6.2 – Skúšobné javisko činohry – prevádzk. rozvod silnoprúdu
Výmena napájacieho kábla v skúšobni činohry
     Ide o napájací kábel pre pojazdový most. Napojenie je zastarané a  pri  posúdení 
     koncepcie z hľadiska súčasných noriem bolo potrebné navrhnúť nové riešenie. Z toho  
     dôvodu je treba vymeniť vedenie kábla. Projektový  dodatok je spracovaný a predložený 
     investorovi. Realizácia je potrebná na zabezpečenie funkčnosti divadelnej prevádzky .    	
    		Požiadavka : investor – IBP - STN					608,0 tis. Sk

8		DPS 2.2.1 – Horné sc. zariadenie činohry – prev. zar. strojné
		Úprava zadných horizontov v Činohre 
    Na základe požiadavky  SND na rozhrnovanie tmavého horizontu  a zadného 
     svetlého horizontu vo forme premietacej plochy prišlo k zmene pohonov. V dôsledku 
     požiadavky sa zvýšila nosnosť tmavého horizontu  z 250 kg na 600 kg, na základe čoho 
     prišlo k zmene konštrukcie pohonov a kladiek a k zmenám elektrorozvodov (nové meniče 
     a kabeláž). V prípade  splnenia požiadavky SND na svetlý horizont (použitie ako 
	premietacieho plátna –  Panoráma) svetlého horizontu je nosnosť zvýšená z 250kg na 
     1 000 kg, a tak isto prišlo k zmene konštrukcie pohonov a kladiek a k zmenám 
     elektrorozvodov.  Na uvedené riešenie spracovaný cenový návrh a projektové riešenie. 
	Požiadavka : budúci užívateľ					        2 514,0 tis. Sk

9	DPS 2.2.2 – Horné scénické zar. činohry - prevádz. rozvod silnoprúdu
Výmena  kariet a meničov, pri oživovaní software zahraničným dodávateľom
    Zariadenie bolo dodané  a namontované v r. 1994 a v dôsledku útlmu  výstavby N-SND 
     nebolo dlhodobo pod napätím; karty a jeden menič sa stali  nefunkčnými. Projektový 
     dodatok nie je spracovaný, cena je stanovená odborným  odhadom.  		
      Požiadavka : investor – dlhá doba výstavby				627,0 tis. Sk

18	DPS 3.2.8 – Klimatizácia 2 – zdroj chladu 
Zmeny systému chladiaceho média 
	     Systém chladenia v PS 3.2 teplonosnou – mrazuvzdornou látkou COOLSTAR  bol naplnený 
	     v roku 2001. Uvedená látka súčasne slúžila na čisteniu celého systému  a chránila     vnútorný systém pred koróziou. Po päťročnom pôsobení v systéme a v  súlade so stanoviskom  dodávateľa a výrobcu je jednoznačná potreba výmeny  uvedenej kvapaliny. Pre stálu  prevádzku bude systém už naplnený upravenou vodou.  Z toho dôvodu bolo firmou YORK INTERNATIONAL, s . r .o. navrhnuté riešenie, ktorébolo ocenené a predložené investorovi.    	    
Požiadavka : investor - dlhá doba výstavby 				148,0 tis. Sk

19	PS 3.3  - Klimatizácia 3 
Zadná projekcia – úprava vzduchotechniky
     Na základe rozhodnutia využiteľnosti zadnej projekcei pre divadelnú prevádzku v činohre 
    	bolo nutné zabezpečiť jej vetranie pretože uvedený priestor je bez prirodzeného vetrania . 
	     Požiadavka : budúci užívateľ 	                                     	   65,0 tis. Sk

26	PS 10.0.2 – Areálové rozv. slaboprúdu – centr. počít. sieť
Prívodné kábelové vedenie z kábelovej komory do tel. ústredne 
	     Pri realizácii štátnych telefónnych liniek na telefónnu ústredňu vznikla požiadavka T-
    COM, a.s. na realizáciu nového kábelového vedenia do telef.  ústredne, keďže už    
    zrealizované prívodné káble nespĺňajú  požiadavky na  prenosovú šírku a kvalitu pásma    
   (realizácia troch káblov o celkovej dĺžke cca 600m). Cena je stanovená  odborným 
   odhadom.                                         
      Požiadavka : investor 							  195,0 tis. Sk

24	 PS 8.0	 - Dohliadacie zar. – centr. riad. systém   (PS 3.1	PS 3.2   PS 3.3)
Repasie kariet pod centrál  Systému riadenia vzduchotechniky a Centrálneho 
riadiaceho systému
Keďže karty boli dodávané od roku 1994 a v dôsledku útlmu výstavby N-SND dlhodobo neboli pod napätím, časť kariet podcentrál (cca 5% z celkového  množstva) sa stala 
nefunkčnou. Z doteraz preverených kariet treba  zrepasovať 30 ks v sume 260 240,0 Sk . Náklad na repasiu  doteraz neprevereného  zostatku  komponentov Systému riadenia 
vzduchotechniky a Centrálneho riadiaceho systému  odhadujeme vo výške 276,0 tis. Sk. Repasie  - doložené rozpočtom  v príslušnom  dodatku k projektu CRS.	 
Požiadavka : investor - dlhá doba výstavby				 536,0 tis. Sk

16	PS 11.0 – Areálové rozvody silnoprúdu 
Napájacie miesta pre rozhlas a televíziu v Opere a Činohre
     Požiadavka vznikla záverom predkomplexných skúšok (24.03.2006) a overená 
 pracovníkmi Slovenskej televízie a Slovenského rozhlasu. Týmto riešením sa vytvárajú jednoznačné podmienky pre bezproblémový televízny a rozhlasový prenos vo väzbe na komerčné využitie sál v N-SND. Náklady sú z vypracovaného dodatku k vykonávaciemu projektu včítane odbytového rozpočtu.
	
	 Požiadavka : investor							482,0 tis. Sk

SPOLU – technologická časť – hl. II		     	     7  108,0 tis. Sk 

SUMARIZÁCIA  NÁKLADOV  I. časti

STAVEBNÁ  ČASŤ 				          77 969,4 tis. Sk
UMELECKÉ  DIELA   				10 219,0 tis. Sk
TECHNOLOGICKÁ  ČASŤ				  7 108,0 tis. Sk

CELKOVÉ  POŽADOVANÉ   NÁKLADY       95  296,4 tis. Sk  (bez DPH)
						         113  400,0 tis. Sk	(s DPH)

Časť II.: Náklady súvisiace s prevádzkou novostavby:

Na základe kolaudačného plánu novostavby z 21. apríla 2006 a na základe harmonogramu odovzdávania a preberania správy, presťahovania a následného užívania budovy jednotlivými umeleckými telesami vznikli nové náklady nevyhnutné na zabezpečenie tohto procesu. 
Vyššie uvedený harmonogram má nasledovné etapy:
1.	k 1. októbru 2006 – prevzatie správy novostavby Slovenským národným divadlom,
2.	október 2006 	- sťahovanie zamestnancov vrátane generálneho riaditeľstva do novostavby,
3.	október – december 2006 – skúšobná prevádzka celého komplexu,  
4.	1. január 2007 – slávnostné otvorenie a sprístupnenie novostavby verejnosti.

           Kolaudácia a odovzdávanie správy novostavby bude prebiehať v úzkej spolupráci súčasného investora SKZ a budúceho užívateľa SND. Vzhľadom na túto skutočnosť musí SND,  v súlade so zákonom č. 25/2006 o verejnom obstarávaní a doplnení niektorých zákonov, vybaviť priestory generálneho riaditeľstva, opery, baletu, činohry a spoločných priestorov mobilnými interiérovými prvkami a javiská súvisiacim fundusom. Zároveň je už v tomto čase potrebné začať s náborom neumeleckých zamestnancov, ktorí sú potrební na kolaudáciu a umeleckých zamestnancov potrebných na zabezpečenie bezproblémového účinkovania umeleckých telies.   
Podrobné členenie nákladov vyššie uvedených činností predkladáme v nasledovnom prehľade: 
										              V Sk

I.	    Náklady na zabezpečenie mobilných interiérových prvkov	         26 700 000,-
v tom:  
•	nábytok na vybavenie priestorov pre operu, balet, činohru a generálne riaditeľstvo,
•	nábytok na vybavenie spoločných a zhromažďovacích priestorov.

II.	     Náklady na vybavenie javísk – fundusom			           8 200 000,-

Náklady uvedené v bodoch I. a II. Vypočítané na základe konkrétnych cenových ponúk.

III.	Náklady na energie a služby súvisiace 			                      11 700 000,-
            s prevádzkou novostavby  

IV.	Náklady súvisiace s prijímaním nových zamestnancov 		         15 000 000,-

Náklady uvedené v tomto bode sú vypočítané na základe harmonogramu prijímania neumeleckých a umeleckých pracovníkov v časovom horizonte od 1. júla do 31. decembra 2006 v celkovom počte 87 osôb. Pri výpočte sa vychádzalo zo skutočnej  priemernej mzdy za rok 2005 s dopočítaním odvodov do poisťovní, príspevku do sociálneho fondu a príspevku na stravu.  Ministerstvu financií SR bude finančné prostriedky súvisiace s prijímaním nových zamestnancov SND zabezpečovať na základe skutočného stavu ich obsadzovania, a to k 31. augustu a k 31. októbru 2006 na základe písomného návrhu ministerstva kultúry.
Uvedená suma z vyššie uvedených dôvodov nie je zahrnutá do nákladov súvisiacich s prevádzkou novostavby.				         

SPOLU	 							                46 600 000,-				
Časť III. Rekapitulácia I. a II. časti :
				
											V Sk
Časť I. :  Náklady nevyhnutné na dokončenie novostavby			      113 400 000,-             
Časť II.: Náklady súvisiace s prevádzkou novostavby			        46 600 000,-

SPOLU									    160 000 000,-

Záver:

Z uvedeného vyplýva, že celkový dopad predkladaného materiálu na štátny rozpočet predstavuje sumu 160 000 000,- Sk. 
Vzhľadom na taký náročný proces, ktorým táto investičná akcia prešla, ako napríklad dlhý čas výstavby, rôzne diskusie o jej potrebnosti pre slovenskú kultúru a diskusie o jej predaji je zrejmé, že nejde len o nepredpokladané zvýšenie rozsahu stavebných prác súvisiacich s dostavbou, ale aj o náklady, ktoré boli zo súhrnného generálneho rozpočtu stavby vypustené z dôvodu nedostatku finančných prostriedkov ako aj o náklady súvisiace s priamou prevádzkou a užívaním. Je preto nevyhnutné vykonať úkony umožňujúce ukončiť stavbu v stanovenom termíne vrátane dodržania kolaudačného plánu a harmonogramu sprístupnenia objektu verejnosti. 
Predkladaný materiál má dopad na štátny rozpočet vo výške 160 000 000,- Sk, ktoré v zmysle uznesenia vlády SR zabezpečí ministerstvo financií.